Nánar tiltekið tekur refsiábyrgðin til samráðs um verð , afslætti , álagningu eða önnur viðskiptakjör , samráðs um skiptingu á mörkuðum og takmörkun á framleiðslu , samráðs um gerð tilboða , samráðs um að eiga ekki viðskipti við tiltekin fyrirtæki eða neytendur og svo til upplýsingagjafar um þessi tilteknu atriði . Hins vegar er það talið geta valdið vandkvæðum við beitingu slíks refsiákvæðis að framkvæma getur þurft flókna hagfræðilega greiningu til að komast að raun um hvort viðkomandi fyrirtæki sé í markaðsráðandi stöðu . Samkeppniseftirlitið metur í hvert sinn með tilliti til grófleika brots hvort kæra skuli mál til lögreglu .